CELEX: 32006D0661
Language: el
Date: 2006-09-29 00:00:00
Title: 2006/661/ΕΚ: Απόφαση της Επιτροπής, της 29ης Σεπτεμβρίου 2006 , σχετικά με κοινοτική χρηματοδοτική ενίσχυση, για το 2006, προς νέα κοινοτικά εργαστήρια αναφοράς στον τομέα του ελέγχου τροφίμων και ζωοτροφών [κοινοποιηθείσα υπό τον αριθμό Ε(2006) 4277]

3.10.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 272/18
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 29ης Σεπτεμβρίου 2006
   σχετικά με κοινοτική χρηματοδοτική ενίσχυση, για το 2006, προς νέα κοινοτικά εργαστήρια αναφοράς στον τομέα του ελέγχου τροφίμων και ζωοτροφών
   [κοινοποιηθείσα υπό τον αριθμό Ε(2006) 4277]
   (Τα κείμενα στην ισπανική, δανική, γερμανική, αγγλική, γαλλική, ιταλική, ολλανδική και σουηδική γλώσσα είναι τα μόνα αυθεντικά)
   (2006/661/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επισήμων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων (1), και ιδίως το άρθρο 32 παράγραφος 7,
   Εκτιμώντας τα ακόλουθα:
   
               (1)
            
            
               Τα κοινοτικά εργαστήρια αναφοράς στον τομέα ελέγχου τροφίμων και ζωοτροφών μπορούν να λαμβάνουν κοινοτική χρηματοδοτική ενίσχυση σύμφωνα με το άρθρο 28 της απόφασης 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (2).
            
         
               (2)
            
            
               Στον κανονισμό (ΕΚ) αριθ. 156/2004 της Επιτροπής, της 29ης Ιανουαρίου 2004, σχετικά με την κοινοτική χρηματοδοτική ενίσχυση στα κοινοτικά εργαστήρια αναφοράς βάσει του άρθρου 28 της απόφασης 90/424/ΕΟΚ (3) προβλέπεται ότι η χρηματοδοτική ενίσχυση από την Κοινότητα πρέπει να χορηγείται εάν τα εγκεκριμένα προγράμματα εργασίας διεκπεραιώνονται αποτελεσματικά και εάν οι δικαιούχοι υποβάλουν όλα τα αναγκαία στοιχεία εντός συγκεκριμένων χρονικών ορίων.
            
         
               (3)
            
            
               Τον Ιούλιο του 2005 η Επιτροπή δημοσίευσε πρόσκληση υποβολής αιτήσεων με σκοπό την επιλογή και τον ορισμό νέων κοινοτικών εργαστηρίων αναφοράς στον τομέα του ελέγχου τροφίμων και ζωοτροφών. Η αξιολόγηση των αιτήσεων ολοκληρώθηκε το Δεκέμβριο του 2005 και τα αποτελέσματα κοινοποιήθηκαν στις αρμόδιες αρχές των οικείων κρατών μελών. Μετά την εν λόγω αξιολόγηση επιλέχθηκαν οι επιτυχόντες σε κάθε τομέα για να ορισθούν ως νέα κοινοτικά εργαστήρια αναφοράς.
            
         
               (4)
            
            
               Ο κανονισμός (ΕΚ) αριθ. 776/2006 της Επιτροπής, της 23ης Μαΐου 2006, για την τροποποίηση του παραρτήματος VΙΙ του κανονισμού (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου όσον αφορά τα κοινοτικά εργαστήρια αναφοράς (4) όρισε νέα κοινοτικά εργαστήρια αναφοράς στους ακόλουθους τομείς: Listeria monocytogenes, σταφυλόκοκκοι θετικοί στην πηκτάση, Escherichia coli συμπεριλαμβανομένης της βεροτοξινογόνου E. coli (VTEC), καμπυλοβακτήριο, παράσιτα (ιδίως Trichinella, εχινόκοκκος και Anisakis), μικροβιακή αντοχή, ζωικές πρωτεΐνες στις ζωοτροφές, κατάλοιπα φυτοφαρμάκων (τρόφιμα ζωικής προέλευσης και προϊόντα με υψηλή περιεκτικότητα σε λίπος, δημητριακά και ζωοτροφές, φρούτα και λαχανικά συμπεριλαμβανομένων προϊόντων με υψηλή περιεκτικότητα σε νερό και υψηλή περιεκτικότητα σε οξέα, και μεθόδους ενιαίου υπολείμματος για όλα τα προαναφερθέντα υποστρώματα), και διοξίνες και πολυχλωριωμένα διφαινύλια στα τρόφιμα και στις ζωοτροφές.
            
         
               (5)
            
            
               Η Επιτροπή αξιολόγησε τα προγράμματα εργασίας και τα αντίστοιχα προσχέδια προϋπολογισμού που υποβλήθηκαν από τα νέα κοινοτικά εργαστήρια αναφοράς για το έτος 2006.
            
         
               (6)
            
            
               Ως εκ τούτου, χορηγείται κοινοτική χρηματοδοτική ενίσχυση στα κοινοτικά εργαστήρια αναφοράς που έχουν οριστεί ως αρμόδια για την εκτέλεση των εργασιών και των καθηκόντων που προβλέπονται στον κανονισμό (ΕΚ) αριθ. 882/2004. Η κοινοτική χρηματοδοτική ενίσχυση ανέρχεται στο 100 % των επιλέξιμων δαπανών, όπως ορίζεται στον κανονισμό (ΕΚ) 156/2004.
            
         
               (7)
            
            
               Εκτός από τη χρηματοδοτική ενίσχυση από την Κοινότητα, επιπλέον ενίσχυση χορηγείται επίσης για τη διοργάνωση τεχνικών εργαστηρίων σε τομείς που εμπίπτουν στην αρμοδιότητα των κοινοτικών εργαστηρίων αναφοράς.
            
         
               (8)
            
            
               Η χρηματοδοτική ενίσχυση για τα τεχνικά εργαστήρια που διοργανώνονται από τα κοινοτικά εργαστήρια αναφοράς πρέπει να συμμορφώνεται με τους κανόνες επιλεξιμότητας που θεσπίζονται στον κανονισμό (ΕΚ) αριθ. 156/2004 και να περιορίζεται σε 30 συμμετέχοντες.
            
         
               (9)
            
            
               Σύμφωνα με το άρθρο 3 παράγραφος 2 στοιχείο α) του κανονισμού (ΕΚ) αριθ. 1290/2005 του Συμβουλίου, της 21ης Ιουνίου 2005, για τη χρηματοδότηση της κοινής γεωργικής πολιτικής (5), τα κτηνιατρικά και φυτοϋγειονομικά μέτρα χρηματοδοτούνται από το τμήμα Εγγυήσεων του Ευρωπαϊκού Γεωργικού Ταμείου Προσανατολισμού και Εγγυήσεων.
            
         
               (10)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Η Κοινότητα χορηγεί χρηματοδοτική ενίσχυση στη Γαλλία για τις εργασίες και τα καθήκοντα που πρέπει να εκτελέσει, βάσει του άρθρου 32 του κανονισμού (ΕΚ) αριθ. 882/2004, το εργαστήριο Laboratoire d'études et de recherches sur la qualité des aliments et sur les procédés agroalimentaires (LERQAP), Maisons-Alfort, Γαλλία, για τη διεξαγωγή αναλύσεων και δοκιμών για Listeria monocytogenes.
   Για την περίοδο από την 1η Ιουλίου 2006 έως τις 31 Δεκεμβρίου 2006, η εν λόγω χρηματοδοτική ενίσχυση δεν υπερβαίνει το ποσό των 98 000 EUR.
   2.   Εκτός από το ανώτατο ποσό που προβλέπεται στην παράγραφο 1, η Κοινότητα χορηγεί χρηματοδοτική ενίσχυση στη Γαλλία για τη διοργάνωση τεχνικού εργαστηρίου από το εργαστήριο που αναφέρεται στην παράγραφο 1. Η εν λόγω ενίσχυση δεν υπερβαίνει τα 30 000 EUR.
   Άρθρο 2
   1.   Η Κοινότητα χορηγεί χρηματοδοτική ενίσχυση στη Γαλλία για τις εργασίες και τα καθήκοντα που πρέπει να εκτελέσει, βάσει του άρθρου 32 του κανονισμού (ΕΚ) αριθ. 882/2004, το εργαστήριο Laboratoire d'études et de recherches sur la qualité des aliments et sur les procédés agroalimentaires (LERQAP), Maisons-Alfort, Γαλλία, για τη διεξαγωγή αναλύσεων και δοκιμών για θετικούς στην πηκτάση σταφυλόκοκκους, συμπεριλαμβανομένου του Staphylococccus aureus.
   Για την περίοδο από την 1η Ιουλίου 2006 έως τις 31 Δεκεμβρίου 2006, η εν λόγω χρηματοδοτική ενίσχυση δεν υπερβαίνει το ποσό των 66 000 EUR.
   2.   Εκτός από το ανώτατο ποσό που προβλέπεται στην παράγραφο 1, η Κοινότητα χορηγεί χρηματοδοτική ενίσχυση στη Γαλλία για τη διοργάνωση τεχνικού εργαστηρίου από το εργαστήριο που αναφέρεται στην παράγραφο 1. Η εν λόγω ενίσχυση δεν υπερβαίνει τα 30 000 EUR.
   Άρθρο 3
   1.   Η Κοινότητα χορηγεί χρηματοδοτική ενίσχυση στην Ιταλία για τις εργασίες και τα καθήκοντα που πρέπει να εκτελέσει, βάσει του άρθρου 32 του κανονισμού (ΕΚ) αριθ. 882/2004, το εργαστήριο Istituto Superiore di Sanità (ISS), Ρώμη, Ιταλία, για τη διεξαγωγή αναλύσεων και δοκιμών για Escherichia coli, συμπεριλαμβανομένης της βεροτοξινογόνου E. coli (VTEC).
   Για την περίοδο από την 1η Ιουλίου 2006 έως τις 31 Δεκεμβρίου 2006, η εν λόγω χρηματοδοτική ενίσχυση δεν υπερβαίνει το ποσό των 68 000 EUR.
   2.   Εκτός από το ανώτατο ποσό που προβλέπεται στην παράγραφο 1, η Κοινότητα χορηγεί χρηματοδοτική ενίσχυση στην Ιταλία για τη διοργάνωση τεχνικού εργαστηρίου από το εργαστήριο που αναφέρεται στην παράγραφο 1. Η εν λόγω ενίσχυση δεν υπερβαίνει τα 30 000 EUR.
   Άρθρο 4
   1.   Η Κοινότητα χορηγεί χρηματοδοτική ενίσχυση στη Σουηδία για τις εργασίες και τα καθήκοντα που πρέπει να εκτελέσει, βάσει του άρθρου 32 του κανονισμού (ΕΚ) αριθ. 882/2004, το εργαστήριο Statens Veterinärmedicinska Anstalt (SVA), Ουψάλα, Σουηδία, για την παρακολούθηση του καμπυλοβακτηρίου.
   Για την περίοδο από την 1η Ιουλίου 2006 έως τις 31 Δεκεμβρίου 2006, η εν λόγω χρηματοδοτική ενίσχυση δεν υπερβαίνει το ποσό των 118 000 EUR.
   2.   Εκτός από το ανώτατο ποσό που προβλέπεται στην παράγραφο 1, η Κοινότητα χορηγεί χρηματοδοτική ενίσχυση στη Σουηδία για τη διοργάνωση τεχνικών εργαστηρίων από το εργαστήριο που αναφέρεται στην παράγραφο 1. Η εν λόγω ενίσχυση δεν υπερβαίνει τα 30 000 EUR.
   Άρθρο 5
   1.   Η Κοινότητα χορηγεί χρηματοδοτική ενίσχυση στην Ιταλία για τις εργασίες και τα καθήκοντα που πρέπει να εκτελέσει, βάσει του άρθρου 32 του κανονισμού (ΕΚ) αριθ. 882/2004, το εργαστήριο Istituto Superiore di Sanità (ISS), Ρώμη, Ιταλία, για τη διεξαγωγή αναλύσεων και δοκιμών για παράσιτα (ιδίως Trichinella, εχινόκοκκο και Anisakis).
   Για την περίοδο από την 1η Ιουλίου 2006 έως τις 31 Δεκεμβρίου 2006, η εν λόγω χρηματοδοτική ενίσχυση δεν υπερβαίνει το ποσό των 117 000 EUR.
   2.   Εκτός από το ανώτατο ποσό που προβλέπεται στην παράγραφο 1, η Κοινότητα χορηγεί χρηματοδοτική ενίσχυση στην Ιταλία για τη διοργάνωση τεχνικών εργαστηρίων από το εργαστήριο που αναφέρεται στην παράγραφο 1. Η εν λόγω ενίσχυση δεν υπερβαίνει τα 30 000 EUR.
   Άρθρο 6
   Η Κοινότητα χορηγεί χρηματοδοτική ενίσχυση στη Δανία για τις εργασίες και τα καθήκοντα που πρέπει να εκτελέσει, βάσει του άρθρου 32 του κανονισμού (ΕΚ) αριθ. 882/2004, το εργαστήριο Danmarks Fødevareforskning (DFVF), Κοπεγχάγη, Δανία, για την παρακολούθηση της μικροβιακής αντοχής.
   Για την περίοδο από την 1η Ιουλίου 2006 έως τις 31 Δεκεμβρίου 2006, η εν λόγω χρηματοδοτική ενίσχυση δεν υπερβαίνει το ποσό των 128 000 EUR.
   Άρθρο 7
   Η Κοινότητα χορηγεί χρηματοδοτική ενίσχυση στο Βέλγιο για τις εργασίες και τα καθήκοντα που πρέπει να εκτελέσει, βάσει του άρθρου 32 του κανονισμού (ΕΚ) αριθ. 882/2004, το εργαστήριο Centre Wallon de Recherches agronomiques (CRA-W), Gembloux, Βέλγιο για τη διεξαγωγή αναλύσεων και δοκιμών για ζωικές πρωτεΐνες στις ζωοτροφές.
   Για την περίοδο από την 1η Ιουλίου 2006 έως τις 31 Δεκεμβρίου 2006, η εν λόγω χρηματοδοτική ενίσχυση δεν υπερβαίνει το ποσό των 263 000 EUR.
   Άρθρο 8
   1.   Η Κοινότητα χορηγεί χρηματοδοτική ενίσχυση στη Γερμανία για τις εργασίες και τα καθήκοντα που πρέπει να εκτελέσει, βάσει του άρθρου 32 του κανονισμού (ΕΚ) αριθ. 882/2004, το εργαστήριο Chemisches und Veterinäruntersuchungsamt (CVUA) Freiburg, Γερμανία για τη διεξαγωγή αναλύσεων και δοκιμών για κατάλοιπα φυτοφαρμάκων σε τρόφιμα ζωικής προέλευσης και προϊόντα με υψηλή περιεκτικότητα σε λίπος.
   Για την περίοδο από την 1η Ιουλίου 2006 έως τις 31 Δεκεμβρίου 2006, η εν λόγω χρηματοδοτική ενίσχυση δεν υπερβαίνει το ποσό των 150 000 EUR.
   2.   Εκτός από το ανώτατο ποσό που προβλέπεται στην παράγραφο 1, η Κοινότητα χορηγεί χρηματοδοτική ενίσχυση στη Γερμανία για τη διοργάνωση τεχνικών εργαστηρίων από το εργαστήριο που αναφέρεται στην παράγραφο 1. Η εν λόγω ενίσχυση δεν υπερβαίνει τα 30 000 EUR.
   Άρθρο 9
   1.   Η Κοινότητα χορηγεί χρηματοδοτική ενίσχυση στη Δανία για τις εργασίες και τα καθήκοντα που πρέπει να εκτελέσει, βάσει του άρθρου 32 του κανονισμού (ΕΚ) αριθ. 882/2004, το εργαστήριο Danmarks Fødevareforskning (DFVF), Κοπεγχάγη, Δανία, για τη διεξαγωγή αναλύσεων και δοκιμών για κατάλοιπα φυτοφαρμάκων σε δημητριακά και ζωοτροφές.
   Για την περίοδο από την 1η Ιουλίου 2006 έως τις 31 Δεκεμβρίου 2006, η εν λόγω χρηματοδοτική ενίσχυση δεν υπερβαίνει το ποσό των 150 000 EUR.
   2.   Εκτός από το ανώτατο ποσό που προβλέπεται στην παράγραφο 1, η Κοινότητα χορηγεί χρηματοδοτική ενίσχυση στη Δανία για τη διοργάνωση τεχνικών εργαστηρίων από το εργαστήριο που αναφέρεται στην παράγραφο 1. Η εν λόγω ενίσχυση δεν υπερβαίνει τα 30 000 EUR.
   Άρθρο 10
   1.   Η Κοινότητα χορηγεί χρηματοδοτική ενίσχυση στην Ισπανία για τις εργασίες και τα καθήκοντα που πρέπει να εκτελέσει, βάσει του άρθρου 32 του κανονισμού (ΕΚ) αριθ. 882/2004, το εργαστήριο Laboratorio Agrario de la Generalitat Valenciana (LAGV)/Grupo de Residuos de Plaguicidas de la Universidad de Almería (PRRG), Ισπανία, για τη διεξαγωγή αναλύσεων και δοκιμών για κατάλοιπα φυτοφαρμάκων σε φρούτα και λαχανικά συμπεριλαμβανομένων προϊόντων με υψηλή περιεκτικότητα σε νερό και υψηλή περιεκτικότητα σε οξέα.
   Για την περίοδο από την 1η Ιουλίου 2006 έως τις 31 Δεκεμβρίου 2006, η εν λόγω χρηματοδοτική ενίσχυση δεν υπερβαίνει το ποσό των 400 000 EUR.
   2.   Εκτός από το ανώτατο ποσό που προβλέπεται στην παράγραφο 1, η Κοινότητα χορηγεί χρηματοδοτική ενίσχυση στην Ισπανία για τη διοργάνωση τεχνικών εργαστηρίων από το εργαστήριο που αναφέρεται στην παράγραφο 1. Η εν λόγω ενίσχυση δεν υπερβαίνει τα 30 000 EUR.
   Άρθρο 11
   1.   Η Κοινότητα χορηγεί χρηματοδοτική ενίσχυση στη Γερμανία για τις εργασίες και τα καθήκοντα που πρέπει να εκτελέσει, βάσει του άρθρου 32 του κανονισμού (ΕΚ) αριθ. 882/2004, το εργαστήριο Chemisches und Veterinäruntersuchungsamt (CVUA) Στουτγάρδη, Γερμανία, για τη διεξαγωγή αναλύσεων και δοκιμών για κατάλοιπα φυτοφαρμάκων με μεθόδους ενιαίου υπολείμματος.
   Για την περίοδο από την 1η Ιουλίου 2006 έως τις 31 Δεκεμβρίου 2006, η εν λόγω χρηματοδοτική ενίσχυση δεν υπερβαίνει το ποσό των 300 000 EUR.
   2.   Εκτός από το ανώτατο ποσό που προβλέπεται στην παράγραφο 1, η Κοινότητα χορηγεί χρηματοδοτική ενίσχυση στη Γερμανία για τη διοργάνωση τεχνικών εργαστηρίων από το εργαστήριο που αναφέρεται στην παράγραφο 1. Η εν λόγω ενίσχυση δεν υπερβαίνει τα 30 000 EUR.
   Άρθρο 12
   1.   Η Κοινότητα χορηγεί χρηματοδοτική ενίσχυση στη Γερμανία για τις εργασίες και τα καθήκοντα που πρέπει να εκτελέσει, βάσει του άρθρου 32 του κανονισμού (ΕΚ) αριθ. 882/2004, το εργαστήριο Chemisches und Veterinäruntersuchungsamt (CVUA) Freiburg, Γερμανία, για τη διεξαγωγή αναλύσεων και δοκιμών για διοξίνες και πολυχλωριωμένα διφαινύλια στα τρόφιμα και στις ζωοτροφές.
   Για την περίοδο από την 1η Ιουλίου 2006 έως τις 31 Δεκεμβρίου 2006, η εν λόγω χρηματοδοτική ενίσχυση δεν υπερβαίνει το ποσό των 400 000 EUR.
   2.   Εκτός από το ανώτατο ποσό που προβλέπεται στην παράγραφο 1, η Κοινότητα χορηγεί χρηματοδοτική ενίσχυση στη Γερμανία για τη διοργάνωση τεχνικών εργαστηρίων από το εργαστήριο που αναφέρεται στην παράγραφο 1. Η εν λόγω ενίσχυση δεν υπερβαίνει τα 30 000 EUR.
   Άρθρο 13
   Η κοινοτική χρηματοδοτική ενίσχυση που αναφέρεται στα άρθρα 1 έως 12 ανέρχεται στο 100 % των επιλέξιμων δαπανών, όπως ορίζεται στον κανονισμό (ΕΚ) αριθ. 156/2004.
   Άρθρο 14
   Η παρούσα απόφαση απευθύνεται στο Βασίλειο του Βελγίου, στο Βασίλειο της Δανίας, στην Ομοσπονδιακή Δημοκρατία της Γερμανίας, στο Βασίλειο της Ισπανίας, στη Γαλλική Δημοκρατία, στην Ιταλική Δημοκρατία και στο Βασίλειο της Σουηδίας.
   
      Βρυξέλλες, 29 Σεπτεμβρίου 2006.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 165 της 30.4.2004, σ. 1. Κανονισμός όπως τροποποιήθηκε με τον κανονισμό (ΕΚ) αριθ. 776/2006 της Επιτροπής (ΕΕ L 136 της 24.5.2006, σ. 3).
   
      (2)  ΕΕ L 224 της 18.8.1990, σ. 19. Απόφαση όπως τροποποιήθηκε τελευταία με την απόφαση 2006/53/ΕΚ (ΕΕ L 29 της 2.2.2006, σ. 37).
   
      (3)  ΕΕ L 27 της 30.1.2004, σ. 5.
   
      (4)  ΕΕ L 136 της 24.5.2006, σ. 3.
   
      (5)  ΕΕ L 209 της 11.8.2005, σ. 1. Κανονισμός όπως τροποποιήθηκε με τον κανονισμό (ΕΚ) αριθ. 320/2006 (ΕΕ L 58 της 28.2.2006, σ. 42).